जिले के सात तहसीलदार और 15 नायब तहसीलदार पिछले 3 दिनों से सामूहिक अवकाश लेकर हड़ताल पर हैं। तहसीलदार और नायब तहसीलदारों ने अपनी मांगों को शासन के समक्ष रखा है। 4 दिन के सामूहिक अवकाश लेकर हड़ताल पर चले जाने से तहसील में अपने कार्य कराने पहुंचे आवेदकों की काम नहीं हो रहे हैं। जन्म प्रमाण पत्र, सीमांकन, नामांतरण, बंटवारा और तहसीलदार कोर्ट में चलने वाले सभी प्रकरणों में सुनवाई नहीं हो रही है। तहसीलदार के न होने से एसडीएम सहित अन्य विभागों के कामकाज भी प्रभावित हो रहे हैं। 4 दिन का सामूहिक अवकाश लेकर हड़ताल कर रहे तहसीलदार मानवेंद्र सिंह ने कहा कि हमारी मांगों को यदि नहीं माना जाता है तो फिर आगे इसके लिए आगे हमारा संघर्ष जारी रहेगा। तहसीली आने वाले आवेदकों को शुक्रवार को भी परेशानी हो सकती है।